Башҡортостандағы 1773—1775 йылғы Крәҫтиәндәр һуғышыxa0— Тарихи Башҡортостан биләмәһендә үҙен император Пётр III Фéдорович тип танытҡан Е.xa0И.xa0Пугачёвтың өндәмәләре, күрһәтмәләре һәм манифестарына ҡушылып баш күтәргән Яйыҡ казаҡтары һәм башҡорттарҙың, мишәрҙәрҙең, татарҙарҙың, казактарҙың, хөкүмәт, крепостной, завод крәҫтиәндәренең ихтилалы. Башҡортостан биләмәләрендә ихтилал, унда ҡатнашыусыларҙың төркөмдәренә ҡарап, төрлө характерҙа: крәҫтиәндәр өсөнxa0— антифеодаль, башҡорттар һәм башҡа урыҫ булмаған халыҡтар өсөнxa0— милли азатлыҡ характерын йөрөтә.